Serq ta' traffic lights, cones, pannelli solari u laptop … dan minn entatjiet fil-Ministeru t'Għawdex Għal mistoqsija tad-Deputat Nazzjonlista Chris Said dwar serq mill-Ministeru t'Għawdex u entitajiet li jaqgħu taħtu, il-Ministru għal Għawdex Clint Camilleri ddikjara li mid-Direttorat għas-Servizzi f'Għawdex fis-sena 2020 kien hemm tliet allegazzjonijiet ta' serq mill-Kumpless Sportiv T'Għawdex. L-allegat serq kien jikkonċerna apparat Sportiv, u attrezzaturi mill-uffiċini. Mid-Direttorat għall-Iżvilupp tal-Politika u Implimentazzjoni ta' Programmi kien hemm serq ta' 14 PV panels u f'każ ieħor separat insteraq tablet tal-marka Samsung. Dwar dan il-każ, sar rapport lill-pulizija fiż-żewġ każijiet. Fir-rigward tal-pannelli, l- ħallelin tressqu l-Qorti. Il-Ministeru għamel talba lill-Qorti u ġie awtorizzat jieħu lura l-pannelli misruqa. Filwaqt li fir-rigward tat- tablet misruq, l-investigazzjoni għada għaddejja Mid-Direttorat għal Manutenzjoni u Restawr kien hemm żewġ każijiet ta' serq ta' traffic light u xi każijiet oħra fejn insterqu cones tat-traffiku minn lantijiet tax-xogħol. Każ kurjuż seħħ fit-Taqsima tar-Regolamentazzjoni għall-Għasafar Selvaġġi. F'dan l-uffiċċju fir-Rabat Għawdex instab il-bieb tat-terrazzin ta' barra miftuħ, filwaqt li ġeneralment jinżamm dejjem imsakkar. L-ebda oġġett ma ġie rrappurtat nieqes wara dan l-inċident.